ભરૃચ સિવિલની કિંમતી જમીનોને પરત મેળવવા મુળમાલિક એવા ખેડૂતોએ હવે કોર્ટમાં દાવો કરી સરકારે જે ખાનગી સંસ્થા સાથે લીઝ ડીડ કરી છે તે ખેડૂતોના માલિકી અધિકાર પર તરાપ સમાન ગેરકાયદેસર હોય રદ કરવા દાદ માગી છે. રૃા. ૫૦૦ કરોડના મુડી રોકાણ સાથે ભરૃચમાં મેડીકલ કોલેજના નિર્માણનું ગુલાબી ચિત્ર બતાવી સરકારે ભરૃચ સિવિલ હોસ્પિટલની મહામુલી જમીનને માત્ર ૧ રૃપિયાના ટોકન ભાડેથી ૩૩ વર્ષ માટે વડોદરાની રૃદ્રાક્ષ એકેડેમીને હવાલે કરી હોવાનો સંદેશે પર્દાફાશ કર્યા બાદ હવે જે તે સમયે સિવિલ હોસ્પિટલ માટે પોતાની જમીનો સરકારને કોડીના ભાવે આપી દેનાર ખેડૂતો પણ મેદાનમાં આવ્યા છે.